CELEX: 62022CN0027
Language: da
Date: 2022-01-11 00:00:00
Title: Sag C-27/22: Anmodning om præjudiciel afgørelse indgivet af Consiglio di Stato (Italien) den 11. januar 2022 — Volkswagen Group Italia S.p.A. og Volkswagen Aktiengesellschaft mod Autorità Garante della Concorrenza e del Mercato

21.3.2022   
            
            
               DA
            
            
               Den Europæiske Unions Tidende
            
            
               C 128/11
            
         
      Anmodning om præjudiciel afgørelse indgivet af Consiglio di Stato (Italien) den 11. januar 2022 — Volkswagen Group Italia S.p.A. og Volkswagen Aktiengesellschaft mod Autorità Garante della Concorrenza e del Mercato
      (Sag C-27/22)
      (2022/C 128/15)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøgere, nu appellanter: Volkswagen Group Italia S.p.A. og Volkswagen Aktiengesellschaft
      
         Sagsøgt, nu indstævnt: Autorità Garante della Concorrenza e del Mercato
      
         Præjudicielle spørgsmål
      
      
                  1)
               
               
                  Kan sanktioner for ukorrekt handelspraksis som omhandlet i den nationale lovgivning til gennemførelse af direktiv 2005/29/EF (1) kvalificeres som administrative sanktioner af strafferetlig karakter?
               
            
                  2)
               
               
                  Skal artikel 50 i Den Europæiske Unions charter om grundlæggende rettigheder fortolkes således, at den er til hinder for en national lovgivning, hvorefter en administrativ bøde af strafferetlig karakter, som en juridisk person er blevet pålagt for ulovlig adfærd i form af ukorrekt handelspraksis, kan stadfæstes under en retssag og blive endelig, såfremt samme person i mellemtiden i en anden medlemsstat er blevet domfældt ved en straffedom, som er blevet endelig, før retsafgørelsen i søgsmålet til anfægtelse af den første administrative bøde af strafferetlig karakter har fået retskraft?
               
            
                  3)
               
               
                  Kan bestemmelserne i direktiv 2005/29, navnlig artikel 3, stk. 4, og artikel 13, stk. 2, litra e), begrunde en fravigelse af forbuddet mod dobbelt strafforfølgning (ne bis in idem), der er fastsat i artikel 50 i Den Europæiske Unions charter om grundlæggende rettigheder (efterfølgende inkorporeret i traktaten om Den Europæiske Union ved artikel 6 TEU) og Schengen-konventionens artikel 54?
               
            
         (1)  Europa-Parlamentets og Rådets direktiv 2005/29/EF af 11.5.2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) (EUT 2005, L 149, s. 22).